गोरखा जिल्ला

गोरखा जिल्ला नेपालको गण्डकी प्रदेशमा अवस्थित एक जिल्ला हो। गोरखाको सदरमुकाम गोरखा बजार हो जुन गोरखा नगरपालिकामा पर्दछ। गोरखा जिल्लामा ११ स्थानीय निकाय अन्तर्गत २ नगरपालिका, ९ गाउँपालिका र २ निर्वाचन क्षेत्र रहेको छ। यस जिल्लाको पूर्वतिर धादिङ जिल्ला र तिब्बत (चीन); पश्चिम सीमानामा तनहुँ जिल्ला, लमजुङ जिल्ला, मनाङ जिल्ला र तिब्बत (चीन), उत्तर सीमानामा तिब्बत (चीन) तथा दक्षिण सीमानामा चितवन जिल्ला, तनहुँ जिल्ला र धादिङ जिल्ला पर्दछन्।

राष्ट्रिय जनगणना २०६८ अनुसार गोरखा जिल्लाको कूल जनसङ्ख्या २,७१,०६१ जना मध्ये पुरुष १,२१,०४१ जना र महिला १,५०,०२० रहेका छन्। 

 इतिहास 
यहाँ वि. सं. १७७९ मा राष्ट्रनिर्माता श्री ५ वडामहाराजधिराज पृथ्वीनारायण शाहको जन्म भएको थियो। गोरखामा जगतमाता भगवती कालिको मन्दिर र जगतगुरु मानिने गुरु गोरखनाथको गुफा पनि छ। यहाँ हजारौँ भक्तजनहरू दर्शन गर्न र आफ्नो मनोकामना पूराको लागि आउने गर्छन्। साथै प्रत्येक अष्टमीका दिन बलि पूजा चढाइन्छ। दैनिक नित्य पूजाआजा र भजनकीर्तन हुन्छ। कालिका र गुरु श्री गोरखनाथलाई हिन्दुहरूको आराध्य वा नेपालको राष्ट्रदेवता मानिन्छ। नेपाली सिक्कामा पनि श्री भवानी र श्री श्री श्री गोरखनाथ लेखेको पाइन्छ। साथै नेपालको राष्ट्रिय निसाना छापमा पनि गुरु श्री गोरखनाथको चरण अङ्कीत थियो। यसबाट थाहा हुन्छ कि यिनीहरू हामी सबै नेपाली आरध्यदेव हुन्। 

 प्रशासनिक विभाजन 
जिल्लामा २ नगरपालिका र ९ गाउँपालिका गरि ११ वटा स्थानीय तहहरू रहेका छन्।
+गोरखा जिल्लाका स्थानीय तहहरूक्रमस्थानीय तहहरूसमावेश गाविसहरूवडा सङ्ख्याकेन्द्रजनसङ्ख्या (वि.सं २०७८)क्षेत्रफल (वर्ग किमी)जनघनत्व (वर्ग किमी)१गोरखा नगरपालिकाफिनाम, नारेश्वर, ताप्ले र देउराली१४गोरखा बजार५२,४६८१३१.८६ ४००२पालुङटार नगरपालिकाच्याङली, गाईखुर, पालुङटार,आँपपिपल, धुवाकोट, मिरकोट र खोप्लाङ१०पालुङटार३७,४०९१५८.६२ २४०३बारपाक सुलिकोट गाउँपालिकास्वारा, सौरपानी, ताकुमझा लाँकुरिबोट, ताकुकोट, पाँचखुवा देउराली, पन्द्रुङ र बारपाक८ताकुकोट२२,६३६२००.६३ ११०४चुमनुव्री गाउँपालिकासमागाउँ, ल्हो, सिर्दिबास, प्रोक, बिही, चुम्चेत र छेकम्पार७सिर्दिबास५,९३२१,६४८.६५ ३.६५सिरानचोक गाउँपालिकाश्रीनाथकोट, थालाजुङ, केराबारी, छोप्राक, हर्मी, गाङ्खु र जौबारी८छोप्राक१९,७१९१२१.६६ १६०६अजिरकोट गाउँपालिकामुच्चोक, सिम्जुङ, हंसपुर, खरिबोट र घ्याचोक५हंसपुर१२,८३२१९८.०५ ६५७धार्चे गाउँपालिकाकेरौजा, उहिया, लाप्राक, गुम्दा, काशीगाउँ र लापु७गुम्दा१४,२६३६५१.५२ २२८भीमसेनथापा गाउँपालिकाबोर्लाङ, अश्राङ, तान्द्राङ, मसेल, बगुवा र धावा८बगुवा१६,९८६१०१.२५ १७०९सहिद लखन गाउँपालिकाबुङकोट, नाम्जुङ, घैरुङ, बक्राङ, ताक्लुङ र मनकामना९घैरुङ२३,०७६१४८.९७ १५०१०आरूघाट गाउँपालिकामानबु, थुमी, आरूअर्भाङ, आरूपोखरी र आरूचनौटे१०आरूचनौटे२१,५७२१६०.७९ १३०११गण्डकी गाउँपालिकाफुजेल, दर्भुङ, भुम्लिचोक, घ्याल्चोक, ताङ्लिचोक र मकैसिङ८भुम्लीचोक२१,३९४१२३.८६ १७०

अङ्गुठाकार|गोरखा जिल्लाका पूर्व गाविसहरूको नक्सा

सन्दर्भ सामग्रीहरू

श्रेणी:नेपालका जिल्लाहरू
श्रेणी:गण्डकी प्रदेशका जिल्लाहरू